CELEX: 32020D1168
Language: el
Date: 2020-08-06 00:00:00
Title: Εκτελεστική απόφαση (ΕΕ) 2020/1168 της Επιτροπής της 6ης Αυγούστου 2020 για την τροποποίηση της εκτελεστικής απόφασης (ΕΕ) 2016/587 όσον αφορά τον αποδοτικό εξωτερικό φωτισμό οχήματος με χρήση φωτοδιόδων σε επιβατικά αυτοκίνητα που μπορούν να λειτουργούν με ορισμένα εναλλακτικά καύσιμα (Κείμενο που παρουσιάζει ενδιαφέρον για τον ΕΟΧ)

7.8.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 258/27
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/1168 ΤΗΣ ΕΠΙΤΡΟΠΗΣ
         της 6ης Αυγούστου 2020
         για την τροποποίηση της εκτελεστικής απόφασης (ΕΕ) 2016/587 όσον αφορά τον αποδοτικό εξωτερικό φωτισμό οχήματος με χρήση φωτοδιόδων σε επιβατικά αυτοκίνητα που μπορούν να λειτουργούν με ορισμένα εναλλακτικά καύσιμα
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/631 του Ευρωπαϊκού Κοινοβουλίου και του Συμβουλίου, της 17ης Απριλίου 2019, σχετικά με τα πρότυπα επιδόσεων για τις εκπομπές CO2 από τα καινούργια επιβατικά αυτοκίνητα και από τα καινούργια ελαφρά επαγγελματικά οχήματα και με την κατάργηση των κανονισμών (ΕΚ) αριθ. 443/2009 και (ΕΕ) αριθ. 510/2011 (1), και ιδίως το άρθρο 11 παράγραφος 4,
         Εκτιμώντας τα ακόλουθα:
         
                     (1)
                  
                  
                     Στις 19 Νοεμβρίου 2019 οι κατασκευαστές FCA Italy S.p.A, Jaguar Land Rover LTD, OPEL Automobile GmbH-PSA, Automobiles Citroen, Automobiles Peugeot, PSA Automobiles SA, Renault, Škoda Auto a.s και Ford-Werke GmbH (στο εξής: αιτούντες) υπέβαλαν από κοινού αίτηση, δυνάμει του άρθρου 12α του εκτελεστικού κανονισμού (ΕΕ) αριθ. 725/2011 της Επιτροπής (2), για την τροποποίηση της εκτελεστικής απόφασης (ΕΕ) 2016/587 της Επιτροπής (3) ώστε ο αποδοτικός εξωτερικός φωτισμός οχήματος με χρήση φωτοδιόδων (LED) ο οποίος έχει εγκριθεί ως καινοτόμος τεχνολογία στο πλαίσιο της εν λόγω απόφασης να καλύπτει τον φωτισμό σε επιβατικά αυτοκίνητα που μπορούν να λειτουργούν με ορισμένα εναλλακτικά καύσιμα.
                  
               
                     (2)
                  
                  
                     Ειδικότερα, οι αιτούντες ζήτησαν η εκτελεστική απόφαση (ΕΕ) 2016/587 να καλύπτει τον αποδοτικό εξωτερικό φωτισμό οχήματος με χρήση LED σε επιβατικά αυτοκίνητα που μπορούν να λειτουργούν με υγραέριο (LPG), πεπιεσμένο φυσικό αέριο (CNG) ή αιθανόλη (E85) και να προσαρμοστούν αναλόγως ορισμένοι παράγοντες στη μεθοδολογία δοκιμών για τον προσδιορισμό της εξοικονόμησης εκπομπών CO2.
                  
               
                     (3)
                  
                  
                     Η Επιτροπή αξιολόγησε την αίτηση σύμφωνα με το άρθρο 11 του κανονισμού (ΕΕ) 2019/631, τον εκτελεστικό κανονισμό (ΕΕ) αριθ. 725/2011, καθώς και τις τεχνικές κατευθυντήριες γραμμές για τη σύνταξη αιτήσεων για την έγκριση καινοτομικών τεχνολογιών σύμφωνα με τον κανονισμό (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (4) και του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου (5) (έκδοση Ιουλίου 2018) (6).
                  
               
                     (4)
                  
                  
                     Δεδομένης της όλο και μεγαλύτερης χρήσης υγραερίου και πεπιεσμένου φυσικού αερίου στα νέα επιβατικά αυτοκίνητα, είναι σκόπιμο να διευκρινιστεί ότι η εξοικονόμηση εκπομπών CO2 που προκύπτει από τη χρήση αποδοτικού εξωτερικού φωτισμού με χρήση LED σε οχήματα που μπορούν να λειτουργούν με τέτοια καύσιμα θα πρέπει να λαμβάνεται υπόψη ως εξοικονόμηση εκπομπών CO2 που αποδίδεται σε καινοτόμο τεχνολογία.
                  
               
                     (5)
                  
                  
                     Όσον αφορά τα αυτοκίνητα που κινούνται με υγραέριο και πεπιεσμένο φυσικό αέριο, με την προϋπόθεση προσθήκης ορισμένων παραγόντων που αφορούν συγκεκριμένα καύσιμα, η μεθοδολογία δοκιμών που ορίζεται στο παράρτημα της εκτελεστικής απόφασης (ΕΕ) 2016/587 θεωρείται κατάλληλη για τον προσδιορισμό της εξοικονόμησης CO2 από τον φωτισμό με χρήση LED σε επιβατικά αυτοκίνητα που κινούνται με τα εν λόγω καύσιμα.
                  
               
                     (6)
                  
                  
                     Όσον αφορά την E85, λόγω της περιορισμένης διαθεσιμότητάς της στην αγορά της Ένωσης συνολικά, αυτό το καύσιμο δεν θα πρέπει να διακρίνεται από τη βενζίνη για τους σκοπούς της μεθοδολογίας για τον προσδιορισμό της εξοικονόμησης εκπομπών CO2.
                  
               
                     (7)
                  
                  
                     Επομένως, η εκτελεστική απόφαση (ΕΕ) 2016/587 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση (ΕΕ) 2016/587 τροποποιείται ως εξής:
            
                        1)
                     
                     
                        Στο άρθρο 2, η παράγραφος 1 τροποποιείται ως εξής:
                        
                                    α)
                                 
                                 
                                    η εισαγωγική φράση αντικαθίσταται από το ακόλουθο κείμενο:
                                    
                                       «1.   Ο κατασκευαστής μπορεί να υποβάλει αίτηση για πιστοποίηση της εξοικονόμησης εκπομπών CO2 από ένα ή περισσότερα στοιχεία εξωτερικού φωτισμού LED που προορίζονται για χρήση σε οχήματα της κατηγορίας M1 με κινητήρα εσωτερικής καύσης ή σε εξωτερικά φορτιζόμενα υβριδικά ηλεκτρικά οχήματα κατηγορίας M1 (NOVC-HEVs) που πληρούν τους όρους του σημείου 3 της παραγράφου 5.3.2 του παραρτήματος 8 του κανονισμού αριθ. 101 της Οικονομικής Επιτροπής των Ηνωμένων Εθνών για την Ευρώπη, συμπεριλαμβανομένων των οχημάτων που μπορούν να λειτουργούν με υγραέριο (LPG), πεπιεσμένο φυσικό αέριο (CNG) ή E85 επιπλέον της βενζίνης ή του ντίζελ, ή συνδυασμό αυτών των καυσίμων, και υπό την προϋπόθεση ότι τα οχήματα είναι εξοπλισμένα με ένα ή περισσότερα στοιχεία LED για τα ακόλουθα είδη φωτισμού:»
                                    
                                 
                              
                                    β)
                                 
                                 
                                    στο δεύτερο εδάφιο, η παραπομπή στο «άρθρο 9 παράγραφος 1» αντικαθίσταται από την παραπομπή στο «άρθρο 9 παράγραφος 1 στοιχείο α)»·
                                 
                              
                  
                        2)
                     
                     
                        στο άρθρο 3, προστίθενται οι ακόλουθες παράγραφοι 3 και 4:
                        
                           «3.   Όταν τα στοιχεία LED αποδοτικού εξωτερικού φωτισμού οχήματος τοποθετούνται σε όχημα δύο καυσίμων ή πλειοκαύσιμο όχημα, η αρχή έγκρισης καταγράφει την πιστοποιημένη εξοικονόμηση εκπομπών CO2 ως εξής:
                           
                                       α)
                                    
                                    
                                       για όχημα δύο καυσίμων που χρησιμοποιεί βενζίνη και αέρια καύσιμα, την τιμή της μείωσης των εκπομπών CO2 όσον αφορά το LPG και το CNG·
                                    
                                 
                                       β)
                                    
                                    
                                       για πλειοκαύσιμο όχημα που χρησιμοποιεί βενζίνη και E85, την τιμή της μείωσης των εκπομπών CO2 όσον αφορά τη βενζίνη.
                                    
                                 
                        
                           4.   Η πιστοποιημένη εξοικονόμηση εκπομπών CO2 που καταγράφεται με αναφορά στον κωδικό οικολογικής καινοτομίας αριθ. 19 μπορεί να λαμβάνεται υπόψη μόνο για τον υπολογισμό των μέσων ειδικών εκπομπών των κατασκευαστών έως τις 31 Δεκεμβρίου 2020.»
                        
                     
                  
                        3)
                     
                     
                        Το παράρτημα τροποποιείται ως εξής:
                        
                                    α)
                                 
                                 
                                    το σημείο 2 τροποποιείται ως εξής:
                                    
                                                i)
                                             
                                             
                                                η εγγραφή CF αντικαθίσταται από το ακόλουθο κείμενο:
                                                «CF — Συντελεστής μετατροπής, όπως ορίζεται στον πίνακα 3.»·
                                             
                                          
                                                ii)
                                             
                                             
                                                η εγγραφή VPe αντικαθίσταται από το ακόλουθο κείμενο:
                                                «VPe — Κατανάλωση πραγματικής ισχύος, όπως ορίζεται στον πίνακα 2.»·
                                             
                                          
                              
                                    β)
                                 
                                 
                                    στο σημείο 6, η εγγραφή VPe, συμπεριλαμβανομένου του πίνακα 2, και η εγγραφή CF, συμπεριλαμβανομένου του πίνακα 3, αντικαθίστανται από το ακόλουθο κείμενο:
                                    «VPe: Κατανάλωση πραγματικής ισχύος, όπως ορίζεται στον πίνακα 2
                                    
                                       Πίνακας 2
                                    
                                    
                                       Κατανάλωση πραγματικής ισχύος
                                    
                                    
                                                Τύπος κινητήρα
                                             
                                             
                                                Κατανάλωση πραγματικής ισχύος (Vpe) [l/kWh]
                                             
                                          
                                                Βενζινοκινητήρας/E85
                                             
                                             
                                                0,264
                                             
                                          
                                                Βενζινοκινητήρας/E85 με υπερπλήρωση
                                             
                                             
                                                0,280
                                             
                                          
                                                Πετρελαιοκινητήρας
                                             
                                             
                                                0,220
                                             
                                          
                                                Κινητήρας LPG
                                             
                                             
                                                0,342
                                             
                                          
                                                Κινητήρας LPG με υπερπλήρωση
                                             
                                             
                                                0,363
                                             
                                          
                                                 
                                             
                                             
                                                Κατανάλωση πραγματικής ισχύος (Vpe) [m3/kWh]
                                             
                                          
                                                CNG (κινητήρας G20)
                                             
                                             
                                                0,259
                                             
                                          
                                                CNG (κινητήρας G20) με υπερπλήρωση
                                             
                                             
                                                0,275
                                             
                                          CF: Συντελεστής μετατροπής, όπως ορίζεται στον πίνακα 3
                                    
                                       Πίνακας 3
                                    
                                    
                                       Συντελεστής μετατροπής καυσίμου (CF)
                                    
                                    
                                                Είδος καυσίμου
                                             
                                             
                                                Συντελεστής μετατροπής (CF) [gCO2/l]
                                             
                                          
                                                Βενζίνη/E85
                                             
                                             
                                                2 330 
                                             
                                          
                                                Ντίζελ
                                             
                                             
                                                2 640 
                                             
                                          
                                                LPG
                                             
                                             
                                                1 629 
                                             
                                          
                                                 
                                             
                                             
                                                Συντελεστής μετατροπής (CF) [gCO2/m3]
                                             
                                          
                                                CNG (G20)
                                             
                                             
                                                1 795 »
                                             
                                          
                              
                  
         
            Άρθρο 2
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 6 Αυγούστου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 111 της 25.4.2019, σ. 13.
         
            (2)  Εκτελεστικός κανονισμός (ΕΕ) αριθ. 725/2011 της Επιτροπής, της 25ης Ιουλίου 2011, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από επιβατικά οχήματα κατ’ εφαρμογή του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 194 της 26.7.2011, σ. 19).
         
            (3)  Εκτελεστική απόφαση (ΕΕ) 2016/587 της Επιτροπής, της 14ης Απριλίου 2016, για την έγκριση της τεχνολογίας που χρησιμοποιείται σε αποδοτικό εξωτερικό φωτισμό οχήματος με χρήση φωτοδιόδων ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 101 της 16.4.2016, σ. 17).
         
            (4)  Κανονισμός (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα (ΕΕ L 140 της 5.6.2009, σ. 1).
         
            (5)  Κανονισμός (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα (ΕΕ L 145 της 31.5.2011, σ. 1)
         
            (6)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf